nvidia/miracl-vision huggingface dataset:
राजस्थान का युद्ध

सन ७३८ ई में लड़े गये कई युद्धों की शृंखला को राजस्थान के युद्ध कहते हैं। इन युद्धों में हिन्दुओं के संघ ने आक्रमणकारी अरब सेनाओं को सिन्ध नदी के पूर्वी भाग से पीछे धकेलते हुए इस भाग को अरबों के प्रभाव से मुक्त कर दिया था। अन्तिम युद्ध वर्तमान सिन्ध और राजस्थान की सीमा पर किसी स्थान पर हुआ था। अरब सेना ने सिन्ध पर अधिकार कर लिया किन्तु उनको सिन्ध नदी के पश्चिमी क्षेत्र तक रुकने के लिये मजबूर होना पड़ा। प्रतिहार राजवंश के नागभट्ट प्रथम, दक्षिण भारत के चालुक्य राजवंश का सम्राट विक्रमादित्य द्वितीय, गुहिल राजवंश के बाप्पा रावल तथा कई महान क्षत्रिय राजपूत थे। अरबों ने फारस को बहुत कम समय में बहुत कम प्रयत्न से जीत लिया था, उसी से उत्साहित होकर अरब सेनाओं ने भारत पर आक्रमण किया जिसमें उनको मुंह की खानी पड़ी। राजस्थान का युद्ध (या युद्ध की श्रृंखला), 738 ए.डी. में तत्कालीन सिंध-राजस्थान की सीमा पर हुआ । इस युद्ध में, राजपूत गठबंधन गठबंधन ने अरब आक्रमणकारियों को हराया और सिंधु नदी के पूर्वी क्षेत्र से अरब आक्रमणकारियों और लूटेरों को पीछे धकेल दिया और पूरे भारत की रक्षा की। मुख्य भारतीय राजा जिन्होंने अरबों पर विजय के लिए योगदान दिया था: प्रतिहार राजवंश का नागभट्ट प्रथम राष्टकूट साम्राज्य के जयसिंह-वर्मन मेवाड़ के क्षत्रिय बाप्पा रावल राजस्थान का युद्ध: पृष्ठभूमि 7वीं शताब्दी के अंत तक इस्लाम एक शक्तिशाली धर्म बन गया था और अरब एक शक्तिशाली सेना । मोहम्मद इब्न कसीम ने ईरान और अफगानिस्तान पर कब्जा कर लिया था । उनके उत्तराधिकारी, जुनेद इब्न अब्द अल-रहमान अल-मुरी, ने 730 सी.ई. की शुरुआत में हिंदुस्तान क्षेत्र में एक बड़ी सेना का नेतृत्व किया। अपनी सेना को दो हिस्सों में बांटकर उन्होंने दक्षिणी राजस्थान, पश्चिमी मालवा और गुजरात के कई शहरों में लूटपाट की। अरब बलों की शक्ति का अनुभव करते हुए नागभट्ट प्रथम ने राष्ट्रकूट साम्राज्य के जयसिंह वर्मन के साथ संयुक्त मोर्चा दिखाने का आग्रह किया। जयसिम्हा ने आग्रह स्वीकार किया और अपने पुत्र अवनिजनश्रया पुलकेसी को नागभट्ट प्रथम को समर्थन देने के लिए भेजा । दोनों सेनाएं राजस्थान की सीमा पर पहले से ही युद्ध कर रही बप्पा रावल के नेतृत्व वाली राजपूत सेना में सम्मिलित हुई । राजस्थान का अंतिम युद्ध और परिणाम: इस युद्ध में 5000-6000 पैदल राजपूत सेना और घुड़सवारों ने 30,000 से अधिक अरबी सेना का सामना किया । युद्ध के दौरान बप्पा रावल के नेतृत्व वाली राजपूत सेना अरबी नेता अमीर जुनैद को मारने में सफल रही ॥ अरब इतिहासकार सुलेमान के शब्दों में, “मुसलमानों को भाग कर शरण लेने का स्थान भी नहीं मिल पाया था।” अरबों को अपनी हार से उबरने में काफी समय लग गया। जुनेद के उत्तराधिकारी तमीम इब्न ज़ेड अल-उत्बी ने राजस्थान के खिलाफ एक नए युद्ध की रचना की लेकिन किसी भी क्षेत्र पर कब्ज़ा करने में असफल रहे। इस प्रकार, वीर राजपूतों की तिहरी संधि ने कम से कम अगले 300 वर्षों तक अरब आक्रमणकारियों से हिंदुस्तान को बचाया।
मूसिओ देल ऐरे (माद्रीद)

मूसिओ देल ऐरे (स्पेनी: Museo del Aire ; पूरा नाम: Museo de Aeronáutica y Astronáutica) माद्रीद शहर के बाहरी हिस्से में हवाबाजी के साथ संबंधित एक अजायबघर है जो स्पेन के कुआत्रो विएंतेस हवाई अड्डे में स्थित है। इसकी स्थापना 1981 में हुई और इसमें लगभग 150 हवाई जहाज नुमाइश पर हैं।  कुआत्रो विएंतेस का उदघाटन 1911 को हुआ और यह स्पेन की पहिली सैनिक एयरफील्ड है।
हेमाटाइट

हेमाटाइट (Hematite या haematite) लौह (III) के ऑक्साइड (Fe2O3) का खनिज रूप है। यह पत्थरों और मिट्टी में आमतौर पर पाया जाता है। धरती में सबसे अधिक मात्रा में लोहा हेमाटाइट के रूप में ही पाया जाता है। यह शुद्ध लोहे से ज्यादा कड़ा होता है। हेमाटाइट कई रंगों में पाया जाता है, काले से मटमैले, और लाल से भूरे रंग तक। यह कुछ हद तक धातुओं की तरह ही चमकीला होता है।यह जलयुक्त लोहा है, और 58%शुद्ध लोहा है। ha
तुर्की का स्वतंत्रता संग्राम

तुर्की का स्वतंत्रता संग्राम (तुर्की भाषा: İstiklâl Harbi, शाब्दिक अर्थ "स्वतंत्रता संग्राम" या Kurtuluş Savaşı, शाब्दिक अर्थ "मुक्ति संग्राम"; 19 मई, 1919 – 24 जुलाई, 1923) तुर्की के राष्ट्रवादियों तथा मित्रराष्ट्रों (Allies) के तरफ से लड़ने वालों (नामतः, पश्चिमी सीमा पर ग्रीस तथा पूर्वी सीमा पर आर्मीनिया) के बीच हुआ था। ध्यातव्य है कि प्रथम विश्वयुद्ध में तुर्की (ऑटोमन साम्राज्य) की परायजय के बाद इसे बांटकर इस पर कब्जा जमा लिया गया।
माक्षिक

माक्षिक या पाइराइट (Pyrite) एक खनिज है जिसमे लौह और गंधक का यौगिक (Fe S2) है। इसे 'मूर्खों का सोना' (fool's gold) भी कहते हैं। इसमें लौह की मात्रा ४६.६ प्रतिशत रहती है। लौह खनिज होते हुए भी पाइराइट का उपयोग लौह उद्योग में नहीं होता, क्योंकि इसमें विद्यमान गंधक की मात्रा लोहे के लिए बड़ी हानिकारक होती है। पाइराइट का महत्व इस खनिज से उपलब्ध गंध के कारण है। गंधक से गंधक का अम्ल तैयार किया जाता है, जो वर्तमान युग के उद्योगों के लिए महत्वपूर्ण रसायन है। यह खनिज क्यूविक समुदाय में क्रिस्टलीय होता है। इसके क्रिस्टल घन या 'पाइरिटोहेड्रॉन' (pyritohedron) आकृति में मिलते हैं। पाइराइट के घन फलकों पर बहुधा धारियाँ पड़ी रहती हैं। इन की विशेषता यह है कि एक फलक की धारियाँ दूसरी निकटवर्ती फलक की धारियों पर समकोण बनाती हैं। पाइराइट कभी कभी कंकड़ की और कभी कभी अरीय (radiating) आकृति में भी मिलता है। धारीय आकृति के सुंदर क्रिस्टलों का 'पाइराइट सूर्य' कहकर संबोधित किया जाता है। इस खनिज का रंग पीतल के समान पीला होता है, पर इसके चूर्ण का रंग हरा-काला, या गुलाबी-काला, होता है। इसकी चमक दैदीप्यमान धात्वक है। इसी कारण इस खनिज से स्वर्ण का भ्रम होता है और इसे 'मूर्खों का सोना' कहा जाता है। इसका विदलन शंखाभ (conchoidal) होता है। हथौड़ा मारने पर इससे चिनगारियाँ निकलती हैं। इसकी कठोरता ६ से ६.५ तक तथा आपेक्षिक घनत्व ४.८ से ५.१ तक है। पाइराइट खनिज सभी भौमिक परिस्थितियों में मिलता है, पर इसके बृहत् आर्थिक निक्षेप सीमित हैं। आग्नेय शैलों में यह छोटे छोटे कणों के रूप में मिलता है ऊलिटिक (oolitic) आकृति का पाइराइट जलज उद्गम का माना गया है। इसके अतिरिक्त धातुकशिराओं (ore veins) में यह अन्य खनिजों के साथ मिलता है। स्पेन, तस्मानिया, इंग्लैंड, कोलोरैडो, बोलिविया आदि देश पाइराट उत्पादन के लिए महत्वपूर्ण हैं। भारत में पाइराइट प्राय: सभी वर्गों की शिलाओं में मिलता है। बिहार में शाहाबाद जिले में आमझौर के निकट पाइराइट के अच्छे निक्षेप हैं। इनमें गंधक की प्रतिशत मात्रा लगभग ४० है। यहाँ पाइराइट का भण्डार लगभग सात लाख टन अनुमानित किया गया है। रोहतास के निकट भी पाइराइट के निक्षेप हैं पर वे अपेक्षाकृत छोटे हैं। शिमला के दक्षिण में केप्रोंथाल जिले में तथा अल्मोड़ा में भी यह खनिज मिलता है। अल्मोड़ा के निकट पगना क्षेत्र से पाइराइट के कई सेर भार के सुंदर क्रिस्टल (पाइरिटोहेड्रॉन) प्राप्त हुए हैं। भारत के कोयला क्षेत्रों में भी पाइराइट बहुलता से मिलता है। भारत से बाहर स्पेन, फ्रांस, पुर्तगाल और संयुक्त राज्य, अमरीका, के वर्जिनिया, जॉर्जिया, कोलोरैडो, मासाचुसेट्स, कैलिफोर्निया, मिजूरी, न्यूयॉर्क इत्यादि राज्यों में भी पाइराइट का उत्पादन पर्याप्त मात्रा में होता है।
शिवगोपाल कृष्णा

शिवगोपाल कृष्णा (तमिल: சிவகோபால் கிருஷ்ணா, अंग्रेज़ी: S.Shivgopal Krishna, जन्म:8 अप्रैल 1983) एक भारतीय फिल्म लेखक और निर्देशक है। इन्हें शिवगोपाल नाम से मुंबई में और दक्षिण भारत में कृष्णा नाम से जाना जाता है, वे अपनी पहली दक्षिण भारतीय प्रचलित तेलुगु फ़िल्म बैंक के लिए बहुत चर्चित हैं, फिलहाल वे एक हिंदी फिल्म की पटकथा पर काम कर रहे हैं और उसे खुद निर्देशित भी करने की योजना बना रहें है।
अनिता कपूर

अनिता कपूर भारतीय राजस्व सेवा की वरिष्ठ अधिकारी और भारत के केंद्रीय प्रत्यक्ष कर बोर्ड (सीबीडीटी) की अध्यक्ष हैं। वे आयकर कैडर की 1978 बैच की अधिकारी हैं।
अवायवीय अपघटन

अवायवीय अपघटन या 'अवायवीय पाचन' (Anaerobic digestion) कई प्रक्रियाओं के समूह का नाम है जिसमें सूक्ष्मजीव आक्सीजन की अनुपस्थिति में जैव-अपघटनीय पदार्थों को विघटित कर देते हैं। अवायवीय अपघटन की यह प्रक्रिया बहुत उपयोगी है और औद्योगिक तथा घरेलू कचरा के प्रबन्धन या/एवं ईंधन (बायोगैस) के उत्पादन में प्रयोग की जाती है। इसके अलावा खाद्य पदार्थ तथा पेय बनाने के लिये जिस किण्वन का उपयोग किया जाता है वह भी अवायवीय अपघटन पर ही आधारित है। अवायवीय अपघटन प्राकृतिक रूप से बहुत सी मृदाओं में होता है। यह झीलों और समुद्रों के द्रोणी (बेसिन) के तलछटों में भी होता है। वोल्टा ने १७७६ में जो मार्श गैस (मीथेन) खोजी थी उसका स्रोत यही था।
हड़जोड़

हड़जोड़ या 'अस्थिसंधानक' (वानस्पतिक नाम : Cissus quadrangularis) अंगूर परिवार का बहुवर्षी पादप है। ऐसा विश्वास किया जाता है कि यह लता हड्डियों को जोड़ती है। इसको अस्थि श्रृंखला के नाम से जाना जाता है। यह छह इंच के खंडाकार चतुष्कोणीय तनेवाली लता होती है। हर खंड से एक अलग पौधा पनप सकता है। चतुष्कोणीय तने में हृदय के आकार वाली पत्तियां होती है। छोटे फूल लगते हैं। पत्तियां छोटी-छोटी होती है और लाल रंग के मटर के दाने के बराबर फल लगते हैं। यह बरसात में फूलती है और जाड़े में फल आते हैं। दक्षिण भारत और श्रीलंका में इसके तने को साग के रूप में प्रयोग करते हैं। आयुर्वेद विशेषज्ञों के अनुसार हड़जोड़ में सोडियम, पोटैशियम और कैल्शियम कार्बोनेट भरपूर पाया जाता है। हड़जोड़ में कैल्शियम कार्बोनेट और फास्फेट होता है जो हड्डियों को मजबूत बनाता है। आयुर्वेद में टूटी हड्डी जोड़ने में इसे रामबाण माना गया है। इसके अलावा कफ, वातनाशक होने के कारण बवासीर, वातरक्त, कृमिरोग, नाक से खून और कान बहने पर इसके स्वरस का प्रयोग होता है। मुख्य रूप से इसके तने का ही प्रयोग किया जाता है। 10 से 20 मिलीलीटर स्वरस की मात्रा निर्धारित है।
शीतलाप्रसाद त्रिपाठी

शीतलाप्रसाद त्रिपाठी ( ?? - जनवरी, १८९५) भारतेंदु के सहयोगी, साहित्यसेवी विद्वान् तथा हिंदी के प्रथम अभिनीत नाटक 'जानकीमंगल' के रचयिता थे। वे ग्रियर्सन के भी सहयोगी थे। शीतलाप्रसाद जी काशी के गोवर्धनसराय मुहल्ले के निवासी देवीदयाल त्रिपाठी के पुत्र तथा पटना कालेज के संस्कृत अध्यापक और अनेक हिंदी-संस्कृत-ग्रंथों के प्रणेता छोटूराम त्रिपाठी के अग्रज थे। इन्होंने भारतेन्दु द्वारा संस्कृत से अनूदित नाटकों का संशोधन तथा परिष्कार कर उनके अनेक साहित्यिक कार्यों में हाथ बँटाया था। ये स्वयं अच्छे कवि, वैयाकरण, धर्मशास्त्री, ज्योतिषी और नाटककार थे। खड्गविलास प्रेस के स्वामी रामदीन सिंह के अनुरोध पर इन्होंने हिंदी का बृहत् व्याकरण लिखना आरम्भ किया था किंतु असामयिक निधन के कारण उसे पूरा न कर सके। उस समय जब व्यावसायिक नाटक कंपनियों का जोर था, बाबू ऐश्वर्यनारायण सिंह, उर्फ लरवर बबुआ के प्रयत्न से काशी में 'बनारस थियेटर' के मंच पर चैत्र शुक्ल एकादशी, सं. १९२५ वि. को, काशीनरेश महाराज ईश्वरीप्रसाद नारायण सिंह के आदेश से त्रिपाठी जी द्वारा रचित 'जानकीमंगल' सबसे पहले खेला गया। भारतेंदु जी ने इस अभिनय में लक्ष्मण की भूमिका प्रस्तुत की थी जिसका विवरण ८ मई, १८६८ के 'इंडिया मेल' में प्रकाशित हुआ था। यद्यपि हिंदी की पद्यप्रधान नाट्य परंपरा का निर्वाह करने के कारण इससे अभिनय नाट्य प्रणाली तथा कलात्मक उपलब्धि की आशा करना व्यर्थ है, तथापि खड़ी बोली गद्य की प्रधानता तथा अभिनेयता की दृष्टि से इसका ऐतिहासिक महत्व है। कथावस्तु, संवादयोजना आदि पर तुलसी का प्रभाव स्पष्ट दृष्टिगोचर होता है अनेक प्रसंग या तो रामचरितमानस, विनयपत्रिका और गीतावली के उद्धरणों पर आधारित हैं या वे कुछ घटा बढ़ाकर ज्यों के त्यों स्वीकार कर लिए गए हैं। इसकी नाटकीयता तथा रोचकता का श्रेय वस्तुत: 'मानस' की नाटकीय संवादयोजना को है। जानकीमंगल के अतिरिक्त त्रिपाठी जी ने 'रामचरितावती' (१८८५ ई. में प्रकाशित), 'सावित्रोचरित्र' (१८९५ ई.), 'नलदमयंती', 'विनयपुष्पावली' और 'भारतोन्नति स्वप्न' 'करुणत्रिंशतिका' (१८९४) आदि पुस्तकें रची हैं। संभव है, भारतेंदुकृत 'नाटक' में उल्लिखित 'प्रबोधचंद्रोदय' के हिंदी अनुवादक पं. शीतलाप्रसाद भी यही हों। रामदीन सिंह की डायरी के अनुसार इनकी मृत्यु जनवरी, १८९५ में हुई।
जैव उर्वरक (बायोफर्टिलाइजर)

भूमि की उर्वरता को टिकाऊ बनाए रखते हुए सतत फसल उत्पादन के लिए कृषि वैज्ञानिकों ने प्रकृतिप्रदत्त जीवाणुओं को पहचानकर उनसे बिभिन्न प्रकार के पर्यावरण हितैषी उर्वरक तैयार किये हैं जिन्हे हम जैव उर्वरक (बायोफर्टिलाइजर) या 'जीवाणु खाद' कहते है। दूसरे शब्दों में हम कह सकते है की जैव उर्वरक जीवित उर्वरक है जिनमे सूक्ष्मजीव विद्यमान होते है। फसलों में जैव उर्वरकों इस्तेमाल करने से वायुमण्डल में उपस्थित नत्रजन पौधो को (अमोनिया के रूप में) सुगमता से उपलब्ध होती है तथा भूमि में पहले से मौजूद अघुलनशील फास्फोरस आदि पोषक तत्व घुलनशील अवस्था में परिवर्तित होकर पौधों को आसानी से उपलब्ध होते हैं। चूंकि जीवाणु प्राकृतिक हैं, इसलिए इनके प्रयोग से भूमि की उर्वरा शक्ति बढ़ती है और पर्यावरण पर विपरीत असर नहीं पड़ता। जैव उर्वरक रासायनिक उर्वरकों के पूरक है, विकल्प कतई नहीं है। रासायनिक उर्वरकों के पूरक के रूप में जैव उर्वरकों का प्रयोग करने से हम बेहतर परिणाम प्राप्त कर सकते है। वास्तव में जैव उर्वरक विशेष सूक्ष्मजीवों एवं किसी नमी धारक पदार्थ के मिश्रण हैं। विशेष सूक्ष्म जीवों की निर्धारित मात्रा को किसी नमी धारक धूलीय पदार्थ (चारकोल, लिग्नाइट आदि) में मिलाकर जैव उर्वरक तैयार किये जाते हैं। यह प्रायः 'कल्चर' के नाम से बाजार में उपलब्ध है। वास्तव में जैव उर्वरक एक प्राकृतिक उत्पाद है। इनका उपयोग विभिन्न फसलों मे एवं स्फूर की आंशिक पूर्ति हेतु किया जा सकता है। इनके उपयोग का भूमि पर कोई दुष्प्रभाव नहीं पड़ता है बल्कि ये भूमि के भौतिक व जैविक गुणों में सुधार कर उसकी उर्वरा शक्ति को बढ़ाने में सहायक होते हैं। जैविक खेती में जैव उर्वरकों की महत्वपूर्ण भूमिका होती है। जीवाणु खाद का प्रभाव धीरे-धीरे होता है। हमारे खेत की एक ग्राम मिट्टी में लगभग दो-तीन अरब सूक्ष्म जीवाणु पाये जाते हैं जिसमें मुख्यतः बैक्टिरीया, फफूंद, कवक, प्रोटोजोआ आदि होते हैं जो मिट्टी की उर्वरा शक्ति बढ़ाने व फसलोत्पादन की वृद्धि में अनेक कार्य करते हैं।
जैवसंश्लेषण

जैवसंश्लेषण (Biosynthesis या biogenesis या anabolism) एक अनेक चरणों वाली, एंजाइम का उत्प्रेरक के रूप में उपयोग करने वाली रासायनिक प्रक्रिया है जिसमें अधिक जटिल अणुओं का निर्माण होता है।
सज्जाद लोन

सज्जाद ग़नी लोन (जन्म:1967) भारत के जम्मू और कश्मीर प्राँत के एक राजनीतिज्ञ हैं। वे पीपल्स काँफ्रेंस पार्टी के संस्थापक एवं अध्यक्ष हैं तथा हंदवाड़ा सीट से विधायक हैं। उनके पिता अब्दुल ग़नी लोन बड़े कश्मीरी नेता थे जिनकी 21 मई 2002 को श्रीनगर में हत्या कर दी गई थी। पिता की हत्या के पश्चात् सज्जाद ने हुर्रियत से अलग होकर पीपल्स काँफ्रेंस पार्टी बनाई जिसके वे वर्तमान अध्यक्ष हैं। 2009 में वे स्वयं और 2014 में इनके उम्मीदवार लोकसभा चुनाव लड़े किंतु हार गए। पाकिस्तान के समर्थक स्वतंत्रता जेकेएलएफ नेता अमानुल्ला खान की पुत्री असमा खान से सज्जाद लोन का विवाह हुआ। उनके दो बेटे हैं। 2014 के जम्मू कश्मीर विधानसभा चुनावों से पूर्व सज्जाद लोन ने प्रधानमंत्री नरेंद्र मोदी से मुलाकात की जिससे भारतीय जनता पार्टी के साथ इनके गठबंधन की अटकलें लगनी शुरु हो गई। पीपुल्स कांफ्रेंस ने इस विधानसभा चुनाव में कुपवाड़ा-हंदवाड़ा की 12 सीटों पर उम्मीदवार खड़े किए जिनमें से दो विजयी हुए।
विक्रमादित्य (बहुविकल्पी)

'विक्रमादित्य' कई राजाओं के नाम में आता है। इसके अलावा इसके अन्य चीजों के नाम भी इस शब्द पर रखे गये हैं। चालुक्य नरेश
ओकलैंड एथलेटिक्स

ओकलैंड एथलेटिक्स, एक प्रसिद्ध बेसबॉल टीम है, जो ओकलैंड में आधारित है। वे मेजर लीग बेसबॉल में खेलते हैं।
मणिलाल गांधी

मणिलाल मोहनदास गाँधी (28 अक्तूबर1892 – 4 अप्रैल 1956) महात्मा गाँधी और कस्तूरबा गाँधी के चार में से दूसरे पुत्र थे। वे इंग्लिश और गुजराती में छपने वाले इंडियन ओपिनयन के संपादक थे। वे 1917 में दक्षिण अफ्रीका से भारत आए थे पर वापस लौट गए। उनकी शादी सुशीला मशरुवाला से 1927 में हुई। उनकी दो पुत्रियां सीता (1928) और इला (1940) और एक पुत्र अरुण (1934) है।
चार साहिबज़ादे (फ़िल्म)

चार साहिबज़ादे 2014 में हैरी बावेजा द्वारा निर्देशित एक पंजाबी 3डी एनिमेटिड फिल्म है। यह सिखों के दशम गुरु श्री गुरु गोबिन्द सिंह जी के चार सुपुत्रों - साहिबज़ादा अजीत सिंह, जुझार सिंह, ज़ोरावर सिंह, व फतेह सिंह के बलिदान पर आधारित है। फिल्म का निर्माण बावेजा मूवीज़ के बैनर तले पम्मी बावेजा द्वारा किया गया। ओम पुरी ने इस फिल्म में सूत्रधार के रूप में आवाज़ दी है। अन्य पात्रों को आवाज़ देने वाले कलाकारों का नाम गुप्त रखा गया है। यह फिल्म तुर्कों व मुग़लों द्वारा भारत पर हमलों से शुरु होती है। गुरु गोबिन्द सिंह ने हमलावरों का सामना करने के लिए खालसा की स्थापना की जिनके लिए धर्म की रक्षा हेतु मर मिटना ही जीवन का ध्येय था। इस फिल्म में चमकौर के युद्ध का चित्रण किया गया है जिसमें गुरु जी के दोनों बड़े पुत्र अजीत सिंह व जुझार सिंह अतुलनीय वीरता का प्रदर्शन करते हुए वीरगति को प्राप्त हुए। दोनों छोटे पुत्रों ज़ोरावर सिंह व फतेह सिंह को सरहिंद के नवाब वज़ीर खान द्वारा जीवित ही दीवार में चिनवा दिया गया। इस फिल्म का निर्माण बावेजा मूवीज़ के बैनर तले पम्मी बावेजा द्वारा किया गया है। बॉलीवुड के प्रसिद्ध कलाकार हरमन बावेजा फिल्म के क्रिएटिव प्रोड्यूसर हैं तथा हैरी बावेजा फिल्म के निर्देशक हैं। यह फिल्म बनने में लगभग ५ साल लगे। दो साल तो हैरी बावेजा ने इस फिल्म हेतु शोध करने में ही लगाए। उन्होंने शिरोमणि गुरुद्वारा प्रबंधक कमेटी की धर्म प्रचार समिति से मिले व इस परियोजना की चर्चा की। सिख धर्म में गुरुओं की नकल उतारना (एक्टिंग करना) व उन्हें चलित (या एनिमेटिड) रूप में प्रदर्शित करने की मनाही है। इसलिए इस फिल्म में गुरु के स्थिर चित्रों का ही प्रयोग किया गया। बाकी पात्रों के लिए भी आवाज़ देने वाले कलाकारों के नाम गुप्त रखे गए। इस फिल्म का निर्मान पंजाबी व हिंदी में किया गया तथा इसे अमेरिकन अंग्रेजी में डब भी किया गया। फिल्म में एनिमेशन का कार्य आईरियल्टीज़ द्वारा किया गया और इसके ट्रेलर का विमोचन मुंबई में किया गया। चार साहिबज़ादे का शीर्षक गीत सुखविंदर की आवाज़ में है। अमरिंदर गिल ने मित्तर प्यारे नूँ शबद गाया है। जसपिंदर नरुला व शिप्रा गोयल ने वेला आ गया है। फिल्म के बाकी गाने/शबद हैं - , सतगुरु नानक परगटया and सोचते हुए गुरु. हैरी बाजवा, जयदेव कुमार, अमर मोहिले तथा आनंद राज आनंद ने संगीत निर्देशन किया है। गीत लिखे हैं हैरी बाजवा व मसरूर ने। The film received mostly positive reviews from the critics for its story and in depth research. Jasmine Singh of The Tribune gave the movie 4.5 stars out of 5. He praised its story calling it a realistic portrayal, dialogue delivery, and narration by Puri. He praised the animation quality especially as it was the first animated Punjabi film. Shubha Shetty Saha at mid-day.com gave the film 3 stars and praised the story for its sincerity but criticized the animation for the lack of flexibility and expressions on the faces of characters. Jesse Brar of PunjabiReviews.com also praised the story. He praised the pace of the story and called it realistic by showing younger sons more like children and not morally objectified. He also praised the film for keeping the story historical and "saving itself from becoming religious propaganda
आभासी बिम्ब

जब वस्तु से निकलने वाली प्रकाश किरणे अभिसरित (डाइवर्ज) हो रहीं हों तो इस प्रकार बने प्रतिबिम्ब को प्रकाशिकी में आभासी बिंब (virtual image) कहते हैं। आभासी बिंब उस बिन्दु पर स्थित मालूम पड़ता है (आभास होता है) जहाँ से किरणें अभिसरित होती हुई प्रतीत होतीं हैं। (चित्र देखिये)। चूंकि इस स्थिति में किरणे वास्तव में मिलती नहीं हैं (बल्कि मिलती हुई प्रतीत होतीं हैं), आभासी बिम्ब को किसी पर्दे पर प्रक्षेपित नहीं किया जा सकता। प्रकाशीय प्रणालियों के चित्रों में आभासी किरणों को डॉटदार रेखाओं द्वारा सुविधानुसार निरूपित किया जाता है।
वास्तविक प्रतिबिम्ब

प्रकाशिकी में जब किसी वस्तु से निकलने वाली किरणें प्रकाशीय युक्ति/युक्तियों से निकलने के बाद वास्तव में किसी बिन्दु पर मिलतीं हैं तो उस बिन्दु पर वास्तविक प्रतिबिम्ब (real image) बनता है। जिस तल में किरणें मिल रहीं हैं, उस तल पर कोई पर्दा (स्क्रीन) रखा जाय तो प्रतिबिम्ब उस पर्दे पर दिखेगा। वास्तविक प्रतिबिम्ब के कुछ उदाहरण नीचे दिये गये हैं-
ओकलैंड-अल्मिडा काउंटी कोलिज़ियम

ओकलैंड-अल्मिडा काउंटी कोलिज़ियम, ओकलैंड नगर, संयुक्त राज्य अमेरिका में स्थित एक बेसबॉल स्टेडियम है। यह ओकलैंड एथलेटिक्स का घरेलू मैदान है।
स्फूर घोलक जैव उर्वरक

फास्फोरस घोलक जीवाणु (Phosphate solubilizing bacteria (PSB)) एक उपयोगी जीवाणुओं (बैक्टीरिया) का समूह है जो जैविक तथा अजैविक फॉस्फोरस को जल-अपघटित (हाइड्रोलाइज) करने की क्षमता रखता है। फसल उत्पादन में जिन 16 आवश्यक पोषक तत्वों की आवश्यकता होती है, उनमें प्रमुख रूप से नत्रजन व स्फूर (फास्फोरस) तत्व का महत्व सबसे अधिक होता है। इन तत्वों में से किसी भी एक तत्व की कमी से जहां फसल उत्पादन में गंभीर रूप से प्रतिकूल प्रभाव पड़ता है। अब यह भी देखा और अनुभव किया जा रहा है कि लगातार रासायनिक उर्वरकों के उपयोग से जिस फसल की 10-15 वर्ष में जो उत्पादकता थी, या तो उस उत्पादकता में कमी आयी है अथवा पहले जैसा उत्पादन लेने में डेढ़ से दो गुना अधिक उर्वरक देना पड़ रहा है जिससे भूमि की गुणवत्ता भी नष्ट हो रही है। फास्फोरस युक्त रासायनिक उर्वरक जैसे सुपर फास्फेट आदि की जो भी मात्रा, हम फसल उत्पादन के लिए खेतों में डालते हैं उसका सिर्फ 20 से 25 प्रतिशत भाग ही पौधों को उपलब्ध हो पाता है, शेष स्फूर मिट्टी के कणों द्वारा स्थिर कर लिया जाता है अथवा रासायनिक क्रियाओं द्वारा अघुलनशील मिश्रण में परिवर्तित हो जाता है। फलस्वरूप यह महत्वपूर्ण तत्व पौधों को उपलब्ध नहीं हो पाता। स्फूर तत्व की यह स्थिति विशेषकर काली मिट्टी (कन्हार) तथा हल्की मिट्टी (भाटा) में देखने को ज्यादा मिली है। स्फूर तत्वों की औसत खपत आज मात्र 10 से 11 किलो प्रति हेक्टर है जो भरपूर उत्पादन के लिए अत्यंत कम आंकी गई है। अतः जमीन में अनुपलब्ध स्फूर का अधिक से अधिक दोहन कर उसका समुचित उपयोग करना, आज की आवश्यकता है। भूमि में कई प्रकार के सूक्ष्म जीव पाये जाते हैं। जिसमें सुडोमोनास, बैसिलस बैक्टिरिया समूह में आते हैं तथा पेनीसिलीयम, ट्रायकोडर्मा और एस्परजिलस, कवक (फफूंद) श्रेणी में आते हैं। इन दोनों समूहों के सूक्ष्म जीव अनुपलब्ध व अघुलनशील स्फूर को घुलनशील स्फूर में बदलकर पौधों को उपलब्ध कराने की क्षमता रखते हैं। ऐसे ही सूक्ष्म जीवों को स्फूर घोलक जैव उर्वरक (पी.एस.बी.) के नाम से जाना जाता है। भूमि में ये जीवाणु साधारणतया उचित वातावरण मिलने पर सेंद्रीय पदार्थ (कार्बनिक) के अपचयन क्रिया के फलस्वरूप कार्बनिक अम्ल जैसे आक्जेलिक, लेक्टीक, मेलिक, साइट्रिक, टारटेरिक आदि प्रकार के अम्ल स्रावित करते हैं। सूक्ष्म जीवाणुओं का यही गुण अघुलनशील और अनुपलब्ध स्फूर तत्व को घुलनशील तत्व में बदलकर पौधों को उपलब्ध कराने में मदद करते हैं। स्फूर घोलक ये जीवाणु राक फास्फेट व ट्रायकेल्सियम फास्फेट जैसे अघुलनशील स्फूरधारित उर्वरक के कणों को सूक्ष्म आकार में बदलकर घुलनशील बना पौधों को पोषक तत्व के रूप में उपलब्ध करा देता है। प्रायः सभी फसलों के बीजों को इस कल्चर से उपचार किया जा सकता है। इसके लिये 3 से 5 ग्राम कल्चर का एक किलो बीज के हिसाब से उपचार करना चाहिए। करीब 2 पैकेट पी.एस.बी. का कल्चर एक एकड़ में लगने वाले बीज के लिये पर्याप्त होता है। बीजोपचार विधि में बीज को पानी से छिड़ककर नम कर पी.एस.बी. जैव उर्वरक को उस पर छिड़क कर साफ सूथरे हाथ से ऐसा मिलाएं कि प्रत्येक दाना काला पड़ जाये। बीज उपचार हमेशा छाया में ही करें तथा उसे साफ सुथरे जगह में ही सुखने दें। ध्यान रहे बीजोपचार बोवाई के अधिकतम 6 घंटे पहले ही करें। उपचारित ऐसे हर बीज पर करीब 1 लाख इसके जीवाणुओं की संख्या होती है। ऐसे फसल जिसे रोपाई द्वारा लगाया जाता है, जैसे धान, टमाटर, मिर्च, बैगन, गोभी इत्यादि, ऐसे फसलों के रोपा को करीब 10 से 15 प्रतिशत पी.एस.बी
राइजोबियम

राइजोबियम (Rhizobium) भूमि का जीवाणु (बैक्टिरिया) है जो |नाइट्रोजन का यौगीकीकरण]] करता है। यह दलहनी फसल के लिए सर्वाधिक उपयुक्त जैविक उर्वरक ।एजोला नीले वायु शैवाल को ठीक करने वाले नाइट्रोजन के साथ मिलकर वायुमंडलीय नाइट्रोजन को ठीक करता है
फ्लोरिडा पैंथर्स

फ्लोरिडा पैंथर्स, एक प्रसिद्ध आइस हॉकी टीम है, जो फ़्लोरिडा में आधारित है। वे नैशनल हॉकी लीग में खेलते हैं।
भूप्रावार पिच्छक

1-भूप्रावार पिच्छक अथवा भूप्रावार पिच्छ (अंग्रेज़ी: Mantle plume) एक ऊष्मा के संकेन्द्रण द्वारा उत्पन्न अनियमितता है जो पृथ्वी के अन्दर भूप्रावार-क्रोड सीमा पर धटित होती है और इसके कारण चट्टानी पदार्थ गरम लपक के रूप में ऊपर उठता है। इसके होने की कल्पना सत्तर के दशक में की गयी जब प्लेट सीमाओं से इतर भागों में ज्वालामुखी के वितरण की व्याख्या की आवश्यकता पड़ी। 2-हाट स्पाट- भू-र्पपटी या प्लेट के नीचे मैण्टल मे कही-कही रेडियोधर्मी तत्वो की अधिकता के कारण भू-तापीय ऊर्जा (Geo-Thermal Energy) उत्पन्न हो जाती है। इस छेत्र को हाट-स्पाट कहा जाता है। जैसे-हवाई द्वीप के नीचे स्थित हाट-स्पाट। यहा ऊर्जा संवहनीय तरंगो द्वारा ऊपर उठती है, जो प्लेट की निचली सतह तक आती है। इस ऊपर उठती बेलनाकार तरंग को प्लूम कहा जाता है।
हरितलवक

हरितलवक या क्लोरोप्लास्ट एक प्रकार का कोशिकांग है जो सुकेन्द्रिक पादप कोशिकाओं में और शैवालीय कोशिकाओं में पाया जाता है। हरितलवक प्रकाश-संश्लेषण द्वारा प्रकाशीय ऊर्जा को रासायनिक ऊर्जा में परिवर्तित करतें हैं। इन का हरा रंग इन में पर्णहरित (क्लोरोफ़िल) रसायन के होने के कारण है जो प्रकाश-संश्लेषण में अत्यावश्यक है। माना जाता है कि नील हरित शैवाल नाम के जीवाणुओं से हरितलवकों का विकास हुआ। हरित लवक को कोशिका का रसोईघर भी कहते हैं।
बी बी एंड टी सेंटर (सनराइज)

बी बी एंड टी सेंटर, फ़्लोरिडा, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम फ्लोरिडा पैंथर्स का घर है।
भारत बिल भुगतान प्रणाली

भारत बिल भुगतान प्रणाली(अंग्रेज़ी-Bharat Bill Payment System, BBPS) भारत की एक समन्वित बिल भुगतान प्रणाली है जो ग्राहकों को एक सुविधाजनक तरीके से भिन्न भिन्न प्रकार के बिल, फीस आदि का भुगतान एक ही स्थान पर करने की सुविधा उपलब्ध कराएगी। इस हेतु ग्राहक को एजेंट्स के नेटवर्क, विभिन्न प्रकार के भुगतान माध्यम तथा भुगतान की तुरंत पुष्टि की सुविधा मिल सकेगी। इस प्रणाली की स्थापना हेतु दिशानिर्देश भारतीय रिज़र्व बैंक ने 28 नवंबर, 2014 को जारी किए। आरबीआई के कार्यकारी निदेशक जी पद्मनाभन की अध्यक्षता में २०१३ में एक समिति का गठन किया गया जिसका उद्देश्य था जाईरो आधारित भुगतान प्रणाली के गठन की संभावनाओं का पता लगाना। इस समिति के अनुमान के अनुसार भारत के २० बड़े शहरों में ही प्रतिवर्ष रु. 622300 करोड़ मूल्य के 3080 करोड़ बिल आते हैं। इस बात की आवश्यकता महसूस की गई कि इस देश में एक समन्वित बिल भुगतान प्रणाली की आवश्यकता है। २०१४ में आईआईटी बॉम्बे के प्रोफेसर उमेश बेल्लूर की अध्यक्षता में जाईरो एडवाईज़री ग्रुप (जीएजी) का गठन किया गया जिसका उद्देश्य था एक एसे फ्रेमवर्क को परिभाषित करना जिससे कि समस्त भारत में फैले संपर्क-केंद्रो की स्थापना की जा सके जहाँ कि उपभोक्ता अपने बिल जमा करवा सकें। इसी के अनुसार भारत बिल भुगतान प्रणाली की ड्राफ्ट गाईडलाईन्स आरबीआई की वैबसाइट पर ७ अगस्त २०१४ को जनता के सुझावों हेतु रखी गईं तथा अंतिम दिशानिर्देश २८ नवंबर २०१४ को प्रकाशित किए गए। 6 अगस्त 2022 को, भारतीय रिजर्व बैंक (RBI) ने प्रवासी भारतीयों के लिए BBPS सीमा पार आवक बिलिंग सुविधा की अनुमति दी। यह सुविधा 13 सितंबर 2022 से सक्रिय हो गई।छत्तीसगढ़ ज्ञान